Raivo Vare

Raivo Vare (sündinud 11. mail 1958) on Eesti ettevõtja ja riigitegelane, transiidi- ja majandusekspert.

Raivo Vare on Eesti Arengufondi nõukogu esimees, Eesti Koostöö Kogu nõukogu aseesimees, Presidendi mõttekoja, Tartu Ülikooli kuratooriumi ja mitme ettevõtte nõukogu liige. Vare kuulub ka Trilateraalsesse komisjoni.
pisi|Raivo Vare 2012. aastal
Lõpetanud Tartu Riikliku Ülikooli õigusteaduskonna magna cum laude (1980), Estonian Business Schooli magistriõppe cum laude (2003). 

Oli riigiminister üleminekuvalitsuses aastatel 1990–1992 ning Eesti teede- ja sideminister aastatel 1996–1999. 

Raivo Vare on olnud Tallinna Panga direktor ning Pakterminali juhatuse esimees ja peadirektor. Ta on töötanud Eesti Raudtee arendusjuhina ning tegutsenud konsultandi ja lektorina.

Seisukohti
2018. aasta kevadel väitis Raivo Vare seoses 400 kirjaga, et Rail Balticu vastased, "sealhulgas humanitaarid, ei jaga Excelist nagunii suurt midagi" ning vastandumine projektile on nende võimalus oma emotsionaalset frustratsiooni kaotatud ühiskondliku mõju pärast välja elada.Lennart Ruuda. Raivo Vare 400 kirjast: kultuuriinimesed igatsevad tagasi kaotatud mõju

Tunnustus
 2002 – Riigivapi IV klassi teenetemärk
 2006 – Riigivapi II klassi teenetemärk

Isiklikku
Raivo Vare isa oli kindralmajor Vello Vare. Lapsepõlves oli Raivo Vare iluuisutamise olümpialootuste kooli kasvandik.

 Viited 

 Välislingid 



Kategooria:Eesti ettevõtjad
Kategooria:Tartu Ülikooli õigusteaduskonna vilistlased
Kategooria:Estonian Business Schooli vilistlased
Kategooria:Riigivapi IV klassi teenetemärgi kavalerid
Kategooria:Riigivapi II klassi teenetemärgi kavalerid
Kategooria:Sündinud 1958